**Orest Subteljnij** (eng. *Orest Subtelny*, Krakov, 1941 – Toronto, 2016), kanadsko-ukrajinski povjesničar, profesor, znanstvenik i suradnik nekoliko međunarodno priznatih sveučilišta i znanstvenih institucija.

Život
-----

Rođen je u Krakovu u maju 1941. za vrijeme njemačkog Generalnog gubernatorstva. Njegov otac, Myroslav, bio je odvjetnik koji je živio u gradu sredinom 1930-ih i vratio se sa svojom suprugom, Ivanom, krajem augusta 1939. kako bi preuzeo mjesto u državnoj upravi. Sljedećeg dana, Njemačka je izvršila invaziju, prisilivši obitelj da se vrati u Ukrajinu, ali se Orestova majka vratila u Krakov kako bi rodila sina jer je grad imao bolnicu. Obitelj je Drugi svjetski rat provela u zapadnoj Ukrajini, a nakon dolaska Sovjetske vojske pobjegla je iz zemlje. Između 1945. i 1949. bili su u kampu za raseljene osobe u Njemačkoj prije nego što su se nastanili u Sjedinjenim Državama u Philadelphiji kao izbjeglice.

Diplomirao je na Sveučilištu Harvard 1973. godine. Bio je aktivan predavač na kanadskom Sveučilištu York u Torontu. Za Ukrajince je Subteljnij posebno značajan radi opširnog istraživačkog rada i publikacije «*Povijest Ukrajine*» (eng. *Ukraine: A History*) tiskane 1988. godine. Njegovo remek-djelo i stub ukrajinske historiografije, tijekom reformi Mihaila Gorbačova knjiga je brzo prevedena na ukrajinski i ruski i utjecala je na rast ukrajinske povijesne i nacionalne svijesti tijekom prvih godina ukrajinske neovisnosti. U svojoj povijesti Ukrajine Subteljnij je zauzeo tradicionalniji pristup, poput svojih prethodnika Mihajla Gruševskog, Dmytra Dorošenka i Ivana Krypjakevyča, pišući nacionalnu povijest, prvenstveno povijest ukrajinskog naroda.

Subteljnijev raniji rad bavio se kozačkim dobom, posebno pobunom hetmana Ivana Mazepe protiv cara Petra Velikog.

Subteljnij je umro 24. jula 2016. od raka. Sprovod je održan u Ukrajinskoj katoličkoj crkvi Svetog Dimitrija; pokopan je u groblju Park Lawn. O njegovoj smrti naširoko se izvještavalo u ukrajinskoj dijaspori i Ukrajini. Ukrajinski predsjednik Petro Porošenko objavio je izjavu u kojoj je pohvalio Subteljnijev doprinos ukrajinskoj povijesti.

Autorova literatura
-------------------

**Literatura napisana na engleskom jeziku:**

* The Mazepists: Ukrainian Separatism in the Early Eighteenth Century (1981.).
* The Domination of Eastern Europe, Foreign Absolutism and Native Nobilities (1986.).
* Ukraine: A History (1988.).
* Ukrainians in North America (1991.).
* "Cossacks", in The World Book Encyclopedia (1997.).
* "Ukraine", in Encarta Encyclopedia (1997.).
* "Ukraine: The Imperial Heritage", Briefing Papers of the Canadian Bureau of International Studies (1996.).

Vanjske poveznice
-----------------

* Sveučilište York, stranica Oresta Subtiljnog
* Akademski priručnik, Orest Subteljnij

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 300927368
* LCCN: n82062066
* ISNI: 0000 0000 7360 3137
* GND: 1157932622
* SUDOC: 164774866
* BNF: cb120253973 (podaci)
* BIBSYS: 90238484
* NKC: js20221141328
* CiNii: DA00693009
* NSK: 000272769

 |


1. ↑  Passings: Orest Subtelny made significant contributions to history research. York University. 27. 7. 2016
2. 1 2 3 4  Csillag, Ron (21. 8. 2016). „Historian Orest Subtelny gave Ukrainians their own history". *The Globe and Mail*.
3. ↑  Kravchenko, Volodymyr (2016). „Orest Subtelny (1941–2016)". *Canadian Slavonic Papers* **58** (4): 316–320. DOI:10.1080/00085006.2016.1239860.
4. ↑  „Пішов з життя видатний історик Орест Субтельний / Громадське радіо". Arhivirano iz originala na datum 27. 7. 2016. Pristupljeno 25. 7. 2016.
5. ↑  „Orest Subtelny, noted historian and political scientist, 75". *The Ukrainian Weekly*. 29 July 2016. Arhivirano iz originala na datum 2023-03-11. Pristupljeno 2023-03-11.